CELEX: 32017R0904
Language: mt
Date: 2017-05-29 00:00:00
Title: Regolament ta' Implimentazzjoni tal-Kunsill (UE) 2017/904 tad-29 ta' Mejju 2017 li jimplimenta l-Artikolu 9(2) tar-Regolament (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo

29.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               LI 138/1
            
         REGOLAMENT TA' IMPLIMENTAZZJONI TAL-KUNSILL (UE) 2017/904
   tad-29 ta' Mejju 2017
   li jimplimenta l-Artikolu 9(2) tar-Regolament (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 1183/2005 tat-18 ta' Lulju 2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo (1), u b'mod partikolari l-Artikolu 9(2) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fit-18 ta' Lulju 2005, il-Kunsill adotta r-Regolament (KE) Nru 1183/2005.
            
         
               (2)
            
            
               Fit-12 ta' Diċembru 2016, il-Kunsill adotta r-Regolament (UE) 2016/2230 (2) b'reazzjoni għat-tfixkil tal-proċess elettorali u l-ksur tad-drittijiet tal-bniedem marbut miegħu fir-Repubblika Demokratika tal-Kongo (RDK). Fis-6 ta' Marzu 2017, il-Kunsill adotta konklużjonijiet li jesprimu t-tħassib serju tiegħu dwar is-sitwazzjoni politika fir-RDK ikkaġunata mill-imblokk fl-implimentazzjoni tal-ftehim politiku inklużiv tal-31 ta' Diċembru 2016, kif ukoll mis-sitwazzjoni tas-sigurtà f'diversi partijiet tal-pajjiż fejn ġie osservat użu sproporzjonat tal-forza.
            
         
               (3)
            
            
               Fid-dawl tal-gravità tas-sitwazzjoni fir-RDK, jenħtieġ li jinżdiedu disa' persuna mal-lista ta' persuni u entitajiet soġġetti għal miżuri restrittivi fl-Anness Ia għar-Regolament (KE) Nru 1183/2005.
            
         
               (4)
            
            
               Għalhekk jenħtieġ li l-Anness Ia għar-Regolament (KE) Nru 1183/2005 jiġi emendat skont dan,
            
         ADOTTA DAN IR-REGOLAMENT:
   Artikolu 1
   L-Anness Ia għar-Regolament (KE) Nru 1183/2005 huwa emendat kif stabbilit fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' Mejju 2017.
      
         
            Għall-Kunsill
         
         
            Il-President
         
         C. CARDONA
      
   
   
      (1)  ĠU L 193, 23.7.2005, p. 1.
   
      (2)  Regolament tal-Kunsill (UE) 2016/2230 tat-12 ta' Diċembru 2016 li jemenda r-Regolament tal-Kunsill (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo (ĠU L 336, 12.12.2016, p. 1).
   
      ANNESS
      Il-persuni li ġejjin jinżiedu mal-lista ta' persuni u entitajiet li tinsab fl-Anness Ia għar-Regolament (KE) Nru 1183/2005:
      A.   Persuni
      
         
                      
                  
                  
                     Isem
                  
                  
                     Informazzjoni ta' identifikazzjoni
                  
                  
                     Raġunijiet għad-deżinjazzjoni
                  
                  
                     Data tal-elenkar
                  
               
                     “8.
                  
                  
                     Evariste Boshab, eks-Viċi Prim Ministru u Ministru għall-Intern u s-Sigurtà
                  
                  
                     Magħruf ukoll bħala Evariste Boshab Mabub Ma Bileng
                     Data tat-twelid: 12.1.1956.
                     Post tat-twelid: Tete Kalamba (RDK).
                     Numru tal-passaport diplomatiku: DP 0000003 (validu: 21.12.2015 — skadenza: 20.12.2020).
                     il-Viża ta' Schengen skadiet fil-5.1.2017.
                     Nazzjonalità Kongoliża.
                  
                  
                     Fil-kapaċità tiegħu ta' Viċi Prim Ministru u Ministru għall-Intern u s-Sigurtà minn Diċembru 2014 sa Diċembru 2016, Evariste Boshab kien uffiċjalment responsabbli mill-pulizija u s-servizzi ta' sigurtà u l-koordinazzjoni tal-ħidma tal-gvernaturi provinċjali. F'din il-kapaċità, huwa kien responsabbli għall-arrest ta' attivisti u ta' membri tal-oppożizzjoni, kif ukoll għall-użu sproporzjonat tal-forza, inkluż bejn Settembru 2016 u Diċembru 2016 b'reazzjoni għad-dimostrazzjonijiet f'Kinshasa, li wassal biex għadd kbir ta' ċivili nqatlu jew indarbu mis-servizzi ta' sigurtà. Evariste Boshab kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.
                  
                  
                     29.5.2017
                  
               
                     9.
                  
                  
                     Gédéon Kyungu Mutanga
                  
                  
                     Data tat-twelid: madwar l-1974 fil-provinċja ta' Tanganyika.
                     Nazzjonalità Kongoliża.
                  
                  
                     Billi kien il-mexxej tal-milizzja Bakata Katanga bejn l-2011 u l-2016, Gédéon Kyungu Mutanga kien involut fi ksur serju tad-drittijiet tal-bniedem u delitti tal-gwerra bħal qtil u attakki kontra l-popolazzjoni ċivili, speċjalment f'żoni rurali tar-reġjun ta' Katanga.
                     Gédéon Kyungu Mutanga bħalissa huwa l-mexxej ta' grupp armat involut f'abbużi tad-drittijiet tal-bniedem fil-provinċja ta' Kasai u f'appoġġ lill-forzi tal-gvern li qed iwettqu ksur tad-drittijiet tal-bniedem. Gédéon Kyungu Mutanga kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur jew abbuż serju tad-drittijiet tal-bniedem fir-RDK.
                  
                  
                     29.5.2017
                  
               
                     10.
                  
                  
                     Alex Kande Mupompa, Gvernatur ta' Kasai Central
                  
                  
                     Magħruf ukoll bħala Alexandre Kande Mupomba; Kande-Mupompa.
                     Data tat-twelid: 23.9.1950;
                     Post tat-twelid: Kananga (RDK).
                     Numru tal-passaport tar-RDK: OP 0024910 (validu: 21.3.2016 — skadenza: 20.3.2021);
                     Indirizz: Messidorlaan 217/25, 1180 Uccle, il-Belġju
                     Nazzjonalità Kongoliża u Belġjana
                  
                  
                     Bħala Gvernatur ta' Kasai Central, Alex Kande Mupompa huwa responsabbli għall-użu sproporzjonat tal-forza, ir-repressjoni vjolenti u l-każijiet ta' qtil extraġudizzjarju li twettqu mill-forzi tas-sigurtà u mill-PNC f'Kasai Central mill-2016, inkluż l-allegat qtil illegali ta' membri tal-milizzja ta' Kamiuna Nsapu u persuni ċivili fi Mwanza Lomba, Kasai Central, fi Frar 2017.
                     Alex Kande Mupompa kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.
                  
                  
                     29.5.2017
                  
               
                     11.
                  
                  
                     Jean-Claude Kazembe Musonda, eks-Gvernatur ta' Haut-Katanga
                  
                  
                     Data tat-twelid: 17.5.1963;
                     Post tat-twelid: Kashobwe (RDK).
                     Nazzjonalità Kongoliża.
                  
                  
                     Bħala Gvernatur ta' Haut Katanga sa April 2017, Jean-Claude Kazembe Musonda kien responsabbli għall-użu sproporzjonat tal-forza u r-repressjoni vjolenti mwettqa mill-forzi tas-sigurtà u l-PNC f'Haut Katanga, inkluż bejn il-15 u l-31 ta' Diċembru 2016 meta, b'reazzjoni għall-protesti f'Lubumbashi, 12-il persuna ċivili nqatlu u 64 indarbu b'riżultat tal-użu ta' forza letali mill-forzi tas-sigurtà inkluż aġenti tal-PNC.
                     Jean-Claude Kazembe Musonda kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.
                  
                  
                     29.5.2017
                  
               
                     12.
                  
                  
                     Lambert Mende, Ministru għall-Komunikazzjoni u l-Mezzi tax-Xandir, u kelliem tal-Gvern
                  
                  
                     Magħruf ukoll bħala Lambert Mende Omalanga
                     Data tat-twelid: 11.2.1953.
                     Post tat-twelid: Okolo (RDK).
                     Numru tal-passaport diplomatiku: DB0001939 (maħruġ fl-4.5.2017, u jiskadi fit-3.5.2022).
                     Nazzjonalità Kongoliża.
                  
                  
                     Bħala Ministru għall-Komunikazzjoni u l-Mezzi tax-Xandir mill-2008, Lambert Mende huwa responsabbli għall-politika repressiva applikata għall-mezzi tax-xandir fir-RDK, li tikser id-dritt tal-libertà ta' espressjoni u ta' informazzjoni u ddgħajjef il-kisba ta' soluzzjoni kunsenswali u paċifika għall-elezzjonijiet fir-RDK. Fit-12 ta' Novembru 2016, huwa adotta digriet li jillimita l-possibbiltà li mezzi tax-xandir barranin ixandru fir-RDK.
                     Bi ksur tal-ftehim politiku milħuq fil-31 ta' Diċembru 2016 bejn il-maġġoranza presidenzjali u l-partiti tal-oppożizzjoni, ix-xandiriet ma reġgħux bdew għal għadd ta' xandara, dan f'Mejju 2017.
                     Fil-kapaċità tiegħu bħala Ministru għall-Komunikazzjoni u l-Mezzi tax-Xandir, Lambert Mende huwa għalhekk responsabbli li fixkel il-kisba ta' soluzzjoni kunsenswali u paċifika għall-elezzjonijiet fir-RDK, inkluż b'atti ta' vjolenza, repressjoni jew inċitament għall-vjolenza, jew billi dgħajjef l-istat tad-dritt.
                  
                  
                     29.5.2017
                  
               
                     13.
                  
                  
                     Muhindo Akili Mundos, Kmandant tal-31 Brigata tal-FARDC
                  
                  
                     Magħruf ukoll bħala Charles Muhindo Akili Mundos; Charles Muhindo Akilimani Mundos.
                     Data tat-twelid: 10.11.1972.
                     Post tat-twelid: Kirotse (RDK).
                     Numru tal-karta tal-identità militari: 1-72-96-80384-52.
                     Nazzjonalità Kongoliża.
                  
                  
                     Muhindo Akili Mundos kien il-kmandant tal-FARDC tal-operazzjoni Sukola I responsabbli mill-operazzjonijiet militari kontra l-ADF minn Awwissu 2014 sa Ġunju 2015. Huwa rrekluta u ta armi lil eks-ġellieda minn grupp armat lokali biex jieħdu sehem fi qtil extraġudizzjarju u massakri li bdew f'Ottubru 2014.
                     Muhindo Akili Mundos kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.
                  
                  
                     29.5.2017
                  
               
                     14.
                  
                  
                     Il-Brigadier Ġeneral Eric Ruhorimbere, Viċi Kmandant tal-21 reġjun militari (Mbuji-Mayi)
                  
                  
                     Magħruf ukoll bħala Eric Ruhorimbere Ruhanga; Tango Two; Tango Deux.
                     Data tat-twelid: 16.7.1969.
                     Post tat-twelid: Minembwe (RDK).
                     Numru tal-karta tal-identità militari: 1-69-09-51400-64.
                     Nazzjonalità Kongoliża.
                  
                  
                     Bħala Viċi Kmandant tal-21 reġjun militari mit-18 ta' Settembru 2014, Eric Ruhorimbere kien responsabbli għall-użu sproporzjonat tal-forza u għal każijiet ta' qtil extraġudizzjarju mwettqa mill-FARDC, speċjalment kontra l-milizzja Nsapu u kontra nisa u tfal.
                     Eric Ruhorimbere kien għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.
                  
                  
                     29.5.2017
                  
               
                     15.
                  
                  
                     Ramazani Shadari, Viċi Prim Ministru u Ministru għall-Intern u s-Sigurtà
                  
                  
                     Magħruf ukoll bħala Emmanuel Ramazani Shadari Mulanda; Shadary.
                     Data tat-twelid: 29.11.1960.
                     Post tat-twelid: Kasongo (RDK).
                     Nazzjonalità Kongoliża
                  
                  
                     Bħala Viċi Prim Ministru u Ministru għall-Intern u s-Sigurtà mill-20 ta' Diċembru 2016, Ramazani Shadari kien uffiċjalment responsabbli mill-pulizija u s-servizzi ta' sigurtà u l-koordinazzjoni tal-ħidma tal-gvernaturi provinċjali. F'din il-kapaċità, huwa responsabbli għall-arresti reċenti ta' attivisti u membri tal-oppożizzjoni, kif ukoll għall-użu sproporzjonat tal-forza mill-ħatra tiegħu 'l hawn, bħall-miżuri ta' repressjoni vjolenti ta' membri tal-moviment Bundu Dia Kongo (BDK) fil-Kongo Ċentrali, ir-repressjoni f'Kinshasa matul Jannar u Frar 2017 u l-użu sproporzjonat tal-forza u r-repressjoni vjolenti fil-provinċji ta' Kasai.
                     F'din il-kapaċità, Ramazani Shadari huwa għalhekk involut fl-ippjanar, id-direzzjoni, jew it-twettiq ta' atti li jikkostitwixxu ksur serju tad-drittijiet tal-bniedem fir-RDK.
                  
                  
                     29.5.2017
                  
               
                     16.
                  
                  
                     Kalev Mutondo, Kap (formalment Amministratur Ġenerali) tas-Servizz tal-Intelligence Nazzjonali (ANR)
                  
                  
                     Magħruf ukoll bħala Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Data tat-twelid: 3.3.1957.
                     Numru tal-passaport: DB0004470 (maħruġ: 8.6.2012, u jiskadi: 7.6.2017).
                  
                  
                     Bħala l-Kap tas-Servizz tal-Intelligence Nazzjonali (ANR) għal żmien twil, Kalev Mutondo huwa involut fl-arrest arbitrarju, id-detenzjoni u t-trattament ħażin ta' membri tal-oppożizzjoni, attivisti tas-soċjetà ċivili u oħrajn, u responsabbli għal dawn l-atti. Għalhekk huwa dgħajjef l-istat ta' dritt u fixkel milli tintlaħaq soluzzjoni kunsenswali u paċifika għall-elezzjonijiet fir-RDK, kif ukoll kien involut fl-ippjanar jew id-direzzjoni ta' atti li jikkostitwixxu ksur serju tad-drittijiet tal-bniedem fir-RDK.
                  
                  
                     29.5.2017”